Skjalasafn Rotaryklúbbsins Borga. Gátlisti fyrir stjórn. 
Gert er ráð fyrir að í lok hvers starfsárs skulu útprentuð gögn klúbbsins sett í kassa, sem merktir eru viðkomandi starfsári. Kassana útvegar Héraðsskjalasafn Kópavogs og skulu þeir geymdir í skjalaskáp klúbbsins þar til þeir eru fluttir á Héraðsskjalasafnið. 
Ganga þarf frá skjölunum á eftirfarandi hátt: fjarlægja þarf allt málmkennt svo sem klemmur og hefti; ekki má nota plastmöppur; einungis pappír. þegar skjöl eru losuð sundur á þennan hátt þarf að merkja blöðin með númerum 1…2…n. 
Rit- og skjalavörslunefnd hefur yfirumsjón með að þetta sé gert. 
Gögn sem stjórn klúbbsins þarf að skila í lok starfsárs:  
· Allar fundargerðir félagsfunda
· Allar fundargerðir stjórnar
· Skýrsla stjórnar í lok starfsárs
· Félagatal í lok árs, með upplýsingum um þá sem hafa byrjað og hætt í klúbbnum það árið
· Starfsáætlun klúbbsins ( sama og send er umdæminu)
· Yfirlit yfir nefndir, nefndarmenn og hlutverk nefnda
· Reikningar klúbbsins ásamt fjárhagsáætlun (fylgiskjöl skal varðveita í fórum klúbbsins eins lengi og lög gera ráð fyrir)
· Önnur bréf og skjöl sem hafa varðveislugildi

Gögn sem annaðhvort stjórn, ferðanefndir eða rit- og skjalavörslunefnd þarf að skila, þ.e. eftir því hver afhendir vefstjóra gögnin til birtingar á heimasíðunni: 
· Ferðalýsingarnar s.s. jeppaferðir og utanlandsferðir
· Frásagnir af viðburðum
· Ræður, ljóð, myndir o.fl.  eftir atvikum sem hafa varðveislugildi.

Stallari:
Til þarf að vera yfirlit yfir eignir  „Munaskrá“ og þegar eitthvað bætist við þarf að uppfæra hana.  

Gestabók er síðan skilað á héraðsskjalasafnið þegar henni er skipt út fyrir nýja.
